Irenijus Račkauskas

Irenijus Račkauskas (g. 1949 m. gruodžio 15 d. Radviliškis – 2010 m. sausio 19 d. Šiauliai) – Lietuvos ir Šiaulių miesto politinis bei visuomenės veikėjas.

Biografija 
1967 m. baigė Šiaulių 5-ąją vidurinę mokyklą, 1975 m. Kauno politechnikos institutą, 1993 m. Kauno vadybos ir kalbų koledžą.

1967–1969 m. Šiaulių televizorių gamyklos darbininkas, 1970–1973 m. Šiaulių elektros tinklų darbuotojas, 1974–1982 m. Šiaulių televizorių gamyklos specialistas, inžinierius, vyriausiasis inžinierius, 1983–1987 m. Šiaulių elektros tinklų vyriausiasis inžinierius, 1988 m. gamyklos „Nuklonas“ Skaičiavimo technikos laboratorijos viršininkas, 1990–1996 m. AB „Gliukozė“ darbininkas. 1997–2000 m. Šiaulių miesto savivaldybės tarybos narys, mero pavaduotojas.

Nuo 1989 m. Lietuvos socialdemokratų partijos Šiaulių skyriaus narys, skyriaus pirmininko pavaduotojas, 1998–1999 m. pirmininkas, nuo 2001 m. revizijos komisijos pirmininkas. 1988–1990 m. Šiaulių Sąjūdžio tarybos narys.

Radijo mėgėjas, šaukinys LY3RI, daugkartinis Lietuvos UTB radijo ryšių čempionatų prizininkas Radijo mėgėjų draugijos iždininkas.

Po sunkios limfmazgių vėžio ligos mirė Šiaulių miesto respublikinėje ligoninėje 2010 m. sausio 19 d.

Šiaulių politikai